《四用韵奉谢鲍尚褧新诗之辱》
明代·唐桂芳

病中不悟死还生，起对妻儿泪眼倾。竹月当窗如汞走，松风落涧似洪声。

梦寻故友多迷路，愁认乡关只隔城。何似往来棠樾里，一双文鹿驾车行。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。